นินเท็นโด

**นินเท็นโด** (; ) เป็นบริษัทสัญชาติญี่ปุ่น ก่อตั้งในปี พ.ศ. 2432 (ค.ศ. 1889) โดย ฟูซาจิโร ยามาอูจิ เริ่มแรกทำธุรกิจเกี่ยวกับการ์ดเกมและของเล่น รวมถึงธุรกิจอื่น เช่น โรงแรมและแท็กซี่ ใน พ.ศ. 2526 (ค.ศ. 1983) นินเท็นโดได้ผันตัวเองมาเป็นบริษัทวิดีโอเกม ซึ่งเป็นบริษัทเกี่ยวกับวิดีโอเกมที่มีอายุยาวนานที่สุดและทรงอิทธิพลที่สุดจนถึงปัจจุบัน

## ประวัติ
### พ.ศ. 2432 - พ.ศ. 2512 ยุคแรกธุรกิจ การ์ดเกมและของเล่น

### พ.ศ. 2516 - ปัจจุบัน ยุคสู่อุตสาหกรรมเกมคอนโซล

## ฮาร์ดแวร์
นินเท็นโดได้วางจำหน่ายเครื่องเล่นเกมคอนโซล 6 รุ่น ได้แก่ คัลเลอร์ ทีวี เกม ฟามิคอม ซูเปอร์ฟามิคอม นินเท็นโด 64 เกมคิวบ์  วี วียู และ นินเทนโดสวิตช์ สำหรับเครื่องเล่นเกมพกพา ได้วางจำหน่ายเกมบอย 7 รุ่น เวอร์ชวลบอย นินเท็นโด DS นินเท็นโด 2DS นินเท็นโด 3DS นิว นินเท็นโด 3ดีเอส นินเท็นโด สวิตช์ นินเท็นโด สวิตช์ 2 และ เกมกดและ วิดีโอเกม อื่น ๆ อีกมาก

## ซอฟต์แวร์
นินเท็นโดมีเกมที่มีชื่อเสียงหลายเกม เช่น เกมชุดมาริโอ โปเกมอน แอนิมอลครอสซิง ดองกี้คอง เดอะเลเจนด์ออฟเซลดา ไฟร์เอมเบลม เมทรอยด์ เอฟ-ซีโร่ สตาร์ฟ็อกซ์ พิกมิน สแพล็ตตูน และ เคอร์บี้  และ พนักงานหลายคนของนินเท็นโดมีอิทธิพลอย่างมากต่อวงการเกม เช่น ชิเงรุ มิยาโมโตะ ผู้ให้กำเนิดมาริโอ เป็นต้น

## สถานที่ตั้ง
นินเท็นโดสำนักงานใหญ่ตั้งอยู่ที่เมืองเกียวโต จังหวัดเกียวโต ประเทศญี่ปุ่น นินเท็นโดอเมริกาตั้งอยู่ที่ เรดมอนด์ รัฐวอชิงตัน (สำนักงานใหญ่สาขาอเมริกา), นอร์ธเบนด์ รัฐวอชิงตัน และ แอตแลนตา รัฐจอร์เจีย นินเท็นโดแคนาดาตั้งอยู่ที่ ริชมอนด์ บริติชโคลัมเบีย และโทรอนโต นินเท็นโดออสเตรเลียตั้งอยู่ที่เมลเบิร์น รัฐวิกตอเรีย นินเท็นโดยุโรปตั้งอยู่ที่เมือง Großostheim ประเทศเยอรมนี นินเท็นโดจีนได้ร่วมกับ iQue และล่าสุดนินเท็นโดเกาหลี ก่อตั้งเมื่อ 7 กรกฎาคม พ.ศ. 2549

## นินเท็นโดในประเทศไทย
ก่อน พ.ศ. 2562 นินเท็นโดไม่มีผู้แทนจำหน่ายอย่างเป็นทางการในประเทศไทย ร้านขายเกมบางแห่งนำเข้าเครื่องคอนโซลจากต่างประเทศ ส่วนใหญ่ร้านค้าจะขาย 2 โซนใหญ่ ๆ คือจากญี่ปุ่นและสหรัฐ ในวันที่ 29 มีนาคม พ.ศ. 2562 นินเท็นโดได้มีตัวแทนจำหน่ายอย่างเป็นทางการโดย Maxsoft จากประเทศสิงคโปร์ และในวันที่ 21 ธันวาคม พ.ศ. 2564 ทางนินเท็นโดได้เปิดเว็บไซต์ของประเทศไทยอย่างเป็นทางการ และเป็นเว็บไซต์แห่งที่ 2 ต่อจากเว็บไซต์ของประเทศสิงคโปร์ตั้งแต่เดือนตุลาคมที่ผ่านมา ซึ่งผู้จัดจำหน่ายในไทยคือเจดีเซ็นทรัล ในวันที่ 22 มีนาคม พ.ศ. 2566 ทางนินเท็นโดได้เปลี่ยนผู้จัดจำหน่ายในไทยคือซินเน็คแทนที่เจดีเซ็นทรัลเนื่องมาจากทางเจดีเซ็นทรัลได้ประกาศว่าจะยุติการให้บริการในประเทศไทยโดยมีผลตั้งแต่วันที่ 3 มีนาคม พ.ศ. 2566 ในวันที่ 17 พฤษภาคม พ.ศ. 2567 ทางนินเท็นโดและตลาดหลักทรัพย์แห่งประเทศไทยได้ประกาศซื้อขายหลักทรัพย์ในไทยเป็นทางการ ตลาดหลักทรัพย์จัดหมวดหมู่ประเภท DR NINTENDO19 เริ่มซื้อขายทั่วไปในวันที่ 20 พฤษภาคม พ.ศ. 2567 ต่อมาเมื่อ 22 พฤศจิกายน พ.ศ. 2567 ได้มีการเปิดร้านตัวแทนจำหน่าย Nintendo Authorized Store โดยซินเน็คเป็นแห่งแรกที่ศูนย์การค้าสยามพารากอน หลังจากนั้นในวันที่ 17 พฤศจิกายน พ.ศ. 2568 ทางนินเท็นโดได้ทำการเดินหน้าขยายการดำเนินงานอย่างเป็นทางการด้วยการจัดตั้งบริษัทย่อยในประเทศไทยโดยใช้ชื่อว่า บริษัท นินเท็นโด (ประเทศไทย) จำกัด ตั้งอยู่ที่ พาร์ค สีลม กรุงเทพมหานคร เพื่อผลักดันธุรกิจภายในราชอาณาจักรแบบเต็มรูปแบบ ถือเป็นสัญญาณบวกครั้งใหญ่ที่สะท้อนให้เห็นถึงความสำคัญของตลาดไทยในสายตาบริษัทเกมระดับโลก และในวันที่ 18 พฤศจิกายน พ.ศ. 2568 ทางนินเท็นโดได้มีการเปิดตัว นินเท็นโด อีช็อป และ นินเท็นโด สวิตช์ ออนไลน์ อย่างเป็นทางการในประเทศไทย

## โลโก้
คำว่า Nintendo นั้นคาดกันว่ามาจากคำว่า Nintendou ซึ่งแปลว่า “ปล่อยให้เรื่องของโชคขึ้นกับสวรรค์เบื้องบน”

## อ้างอิง

## แหล่งข้อมูลอื่น

* นินเท็นโดญี่ปุ่น  เว็บไซต์อย่างเป็นทางการ 
* นินเท็นโดอเมริกา  เว็บไซต์อย่างเป็นทางการ
* นินเท็นโดยุโรป  เว็บไซต์อย่างเป็นทางการ
* นินเท็นโดไทย เว็บไซต์อย่างเป็นทางการ
* นินเท็นโดไทยแลนด์  เว็บไซต์อย่างไม่เป็นทางการของไทย รวมข้อมูลผลิตภัณฑ์ของนินเท็นโด

หมวดหมู่:บริษัทวิดีโอเกม
หมวดหมู่:บริษัทของญี่ปุ่น

หมวดหมู่:บริษัทจดทะเบียนในตลาดหลักทรัพย์แฟรงเฟิร์ต
หมวดหมู่:บริษัทญี่ปุ่นที่ก่อตั้งในปี พ.ศ. 2432
หมวดหมู่:บริษัทนานาชาติที่มีสำนักงานใหญ่อยู่ที่ญี่ปุ่น
หมวดหมู่:บริษัทวิดีโอเกมของญี่ปุ่น
หมวดหมู่:บริษัทจดทะเบียนในตลาดหลักทรัพย์โตเกียว
หมวดหมู่:บริษัทการบันเทิงที่ก่อตั้งในปี พ.ศ. 2432